ગાવસ્કર ટેસ્ટમાં ઓપનિંગ બેટ્સમેન શિખર ધવનના વલણથી પણ ખુશ નથી. દિલ્હીના આ ખેલાડીએ બર્મિંગહામમાં પહેલી ટેસ્ટમાં 26 અને 13 રન બનાવ્યા હતા. ગાવસ્કરે કહ્યું કે, ‘શિખર પોતાની રમતમાં જરા પણ ફેરફાર નથી કરવા ઈચ્છતો.’ તેમણે કહ્યું કે, ‘તેનો વિશ્વાસ એ જ રીતે રમવામાં છે, જેણે તેને અત્યાર સુધી સફળતા અપાવી છે. તમે વન-ડે ક્રિકેટમાં એવા શોટ્સ રમવા છતાં બચી શકો છો, કેમકે ઘણી સ્લિપ નથી હોતી અને બેટની કિનારીને અડીને બોલ સ્લિપ ક્ષેત્રથી બાઉન્ડ્રી સુધી જઈ શકે છે. પરંતુ ટેસ્ટમાં આ રીતના શોટનું પરિણામ વિકેટ ખોવી હશે. ખેલાડી જ્યા સુધી માનસિક રીતે ફેરફાર નથી કરતો, ત્યાં સુધી વિદેશોમાં લાલ દડા સામે તેણે ઝઝૂમવું પડશે.’